ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాల ఆరోగ్య పథకాలతో ఆయుష్మాన్ భారత్ యోజన సమ్మేళనము
'ఆయుష్మాన్ భారత్ ప్రధాన్ మంత్రి జన ఆరోగ్య యోజన'  ఒక కేంద్ర ప్రభుత్వం ప్రాయోజిత పథకం. ప్రస్తుతం ఇది దేశవ్యాప్తంగా 32 రాష్ట్రాలు మరియు కేంద్రపాలిత ప్రాంతాలలో  అమలు చేయబడుతోంది. ఈ వైద్య పథకం రూపకల్పన ప్రకారం, ఏబీ-పీఎంజేఏవైను అమలు చేస్తున్న రాష్ట్రాలు/ కేంద్రపాలిత ప్రాంతాలు తమ సొంత ఆరోగ్య సంరక్షణ పథకాలను ఏబీ-పీఎంజేఏవైతో కలిసి వారి స్వంత ఖర్చుతో నడుపుకునే సౌలభ్యం కూడా ఉంది. ఈ అమరిక ప్రకారం రాష్ట్రాలు/ యుటీలు ఆరోగ్యపు ప్రయోజన ప్యాకేజీలు, సాధారణ ఐటీ వేదికలను మరియు పీఎమ్జేఏవై గుర్తింపు పొందిన  ఆసుపత్రుల నెట్వర్క్లను కూడా వినియోగించుకోవచ్చు. ఈ పథకానికి గాను నిధులను కేంద్ర, రాష్ట్ర ప్రభుత్వాల కలిసి పంచుకుంటాయి. ఈశాన్య రాష్ట్రాలు, హిమాలయ రాష్ట్రాలు, శాసనసభతో కూడి ఉన్న కేంద్ర పాలిత ప్రాంతాలు మినహా అన్ని రాష్ట్రాలు కేంద్రం ఈ వాటా నిష్పత్తి.. 60:40గా ఉంటుంది. ఈశాన్య రాష్ట్రాలు మరియు హిమాలయ రాష్ట్రాలకు ఈ నిష్పత్తి 90:10. శాసనసభలు లేని ఇతర కేంద్రపాలిత ప్రాంతాలలో 100 శాతం ప్రీమియంను కేంద్రం భరిస్తుంది. ఇప్పటి వరకు రూ.19,506 కోట్ల విలువైన 1.57 కోట్ల ఆస్పత్రిలో చేరిక కేసులు ఏబీ-పీఎంజేఏవైలోనమోదు అయ్యాయి. కొన్ని రాష్ట్రాలు/ యుటీలచే విస్తరించిన లబ్ధిదారుల విస్తృతి పోలిన డేటా వినియోగం కూడా ఇందులో ఉంది. అధీకృత ఆసుపత్రులలో ప్రవేశాల ప్రత్యేకత వారీగా వివరాలు ఇక్కడ జతచేయబడినాయి. ఆయా రాష్ట్రాల ఆరోగ్య పథకాలతో పోల్చడానికి సమాచారం అందుబాటులో లేదు. వైద్య ప్రత్యేకత వారీగా ఆసుప్రతుల్లో చికత్స కొరకు చేరికల సంఖ్య, వైద్య మొత్తం
ఉప రాష్ట్రపతి సచివాలయం
ఉపరాష్ట్రపతి నూతన సంవత్సర సందేశం
2021 ఆంగ్ల నూతన సంవత్సరంలోకి అడుగు పెడుతున్న సందర్భంగా ప్రజలందరికీ నా హృదయపూర్వక శుభాకాంక్షలు.
కొత్త సంవత్సరం మనమంతా ఎదురు చూస్తున్న సందర్భం. ఇది మన స్ఫూర్తిని బలోపేతం చేస్తూ, నూతన ఆశలు, ఆకాంక్షలతో భవిష్యత్ దిశగా సాగే మార్గం. అత్మ విశ్వాసాన్ని ఆలంబనగా చేసుకుంటే, కొంత పయనం ఎప్పుడూ ఆశాజనకంగానే ఉంటుంది.
గతేడాది కరోనా మహమ్మారి మనకు అనేక జీవన పాఠాలు నేర్పించింది. ప్రతికూలతలను అవకాశాలుగా మలచుకునే దిశగా మనల్ని సిద్ధం చేసింది. దానికి వీడ్కోలు పలుకుతూ, సరికొత్త ఆశలతో నూతన సంవత్సరాన్ని స్వాగతిద్దాం.
గతేడాదితో పోలిస్తే 2021లో మరింత ఆరోగ్యకరమైన, సంతోషకమైన మరియు ఉన్నతమైన ప్రపంచం వైపు సాగే దిశగా ప్రేరణ పొందుదాం. ధైర్యం, విశ్వాసం, సంఘీభావం, నైపుణ్యాలతో భవిష్యత్ సవాళ్ళను అధిగమించే దిశగా ప్రతి ఒక్కరూ ముందుకు సాగాలని ఆకాంక్షిస్తున్నాను.
ఈ నూతన సంవత్సరంలో కరోనా మహమ్మారితో పోరాడేందుకు, దాన్ని ఓడించేందుకు ఓ ఉన్నతమైన నిబద్ధతతో ప్రవేశిద్దాం. టీకా త్వరలో అందుబాటులోకి వచ్చే అవకాశం ఉన్నందున 2021ని నూతన ఉత్సాహం, సానుకూలతలతో స్వాగతిద్దాం.
భద్రమ్ కర్ణేభిః శృణుయామ దేవాః | భద్రం పశ్యేమ అక్షభిర్ యజత్రాః|
స్థిరైరజ్ఞైస్తుష్టువమ్ సస్తనూభిః | వ్యశేమ దేవహితం యదాయుః |
వేల ఏళ్ల నాటి వేద వాజ్ఞ్మయం ప్రార్థించినట్లు మన చెవులు శుభాన్నే వినాలని, మన కళ్ళతో ఉన్నతమైన భవిష్యత్తును చూడాలని, రాబోయే ఏడాదిలో మన జీవితాలను అర్థంవంతంగా మరియు శాంతియుతంగా గడపడాలని ఆకాంక్షిస్తున్నాను.
ప్రధాన మంత్రి కార్యాలయం
ప్రయాణికుల విమానం ఎమ్ యు5735 కూలిపోయిన ఘటన పట్ల దుఃఖాన్ని వ్యక్తంచేసిన ప్రధాన మంత్రి
చైనా లోని గువాంగ్ శీ లో 132 మంది ని తీసుకుపోతున్న ప్రయాణికుల విమానం ఎమ్ యు5735 విమానం కూలిపోయిన ఘటన పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘చైనా లోని గువాంగ్ శీ లో 132 మంది తో ప్రయాణికుల విమానం ఎమ్ యు5735 కూలిపోయింది అని తెలిసి చేష్టలుడిగిపోయాను మరి నాకు ప్రగాఢ దు:ఖం కలిగింది. ఈ దుర్ఘటన వల్ల ప్రభావితులు అయిన వారికి మరియు వారి కుటుంబ సభ్యుల కు ఇవే మన సంతాపాలు, ప్రార్థనలూను.’’ అని పేర్కొన్నారు.
ప్రధాన మంత్రి కార్యాలయం
మాస్కో ‘ఉషు స్టార్స్ చాంపియన్ షిప్’లో స్వర్ణ పతక విజేత సాదియా తారిఖ్కు ప్రధానమంత్రి అభినందన
మాస్కోలో నిర్వహిస్తున్న ‘ఉషు స్టార్స్ చాంపియన్ షిప్’ పోటీల్లో భారత క్రీడాకారిణి సాదియా తారిఖ్ స్వర్ణ పతకం సాధించడంపై ప్రధానమంత్రి శ్రీ నరేంద్ర మోదీ ఆమెను అభినందించారు.
ఈ మేరకు ఒక ట్వీట్ ద్వారా పంపిన సందేశంలో-
“మాస్కో ‘ఉషు స్టార్స్ చాంపియన్ షిప్’లో స్వర్ణ పతకం కైవసం చేసుకున్న సాదియా తారిఖ్కు అభినందనలు. ఆమె సాధించిన ఈ విజయం వర్ధమాన క్రీడాకారులకు స్ఫూర్తిదాయకం. భవిష్యత్తులోనూ మరిన్ని విజయాలు సొంతం చేసుకోవాలని ఆకాంక్షిస్తూ ఆమెకు నా శుభాశీస్సులు తెలియజేస్తున్నాను” అని ప్రధాని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
తమ నూతన సంవత్సరపు ఫిట్నెస్ ప్రణాళికను రూపొందించుకోవడానికి పౌరులకు నూతన ఫిట్ ఇండియా టాక్ షో ద్వారా తోడ్పడనున్న భారతదేశపు అగ్రశ్రేణి పౌష్టికాహార, పిట్నెస్ నిపుణులు
కీలకాంశాలుః
- ఫిట్ ఇండియా ఇన్స్టాగ్రాం, యూట్యూబ్ హాండిల్స్పై 8 జనవరి నుంచి 26 ఫిబ్రవరి 2023 వరకు ప్రతి ఆదివారం ఉదయం 11 గంటలకు కార్యక్రమం ప్రారంభం అవుతుంది
- మొదటి సిరీస్లోని 8 ఉపన్యాసాలకు ఫిట్ ఇండియా హెల్దీ హిందుస్తాన్ అన్న శీర్షికను ఇచ్చారు.
నూతన సంవత్సరాన్ని పురస్కరించుకొని యువజన వ్యవహారాలు, క్రీడల మంత్రిత్వ శాఖ ప్రతిష్ఠాత్మక కార్యక్రమమైన ఫిట్ ఇండియా ఉద్యమం ఫిట్ ఇండియా - సండే టాక్స్  శీర్షికన ప్రత్యేక ఆన్లైన్ సిరీస్ ను ప్రారంభించేందుకు సన్నాహాలు చేస్తోంది. ప్రముఖ ఫిట్నెస్ నిపుణులు, ఫిట్ ఇండియా దిగ్గజాలతో టాక్షో 8 జనవరి నుంచి 26 ఫిబ్రవరి 2023 వరకు ఫిట్ ఇండియా అధికారిక ఇన్స్టా గ్రాం, యూట్యూబ్ హాండిల్స్పై ప్రతి ఆదివారం ఉదయం 11 గంటలకు ప్రారంభం కానుంది. ఈ కార్యక్రమంలో తొలి సిరీస్లోని 8 ఉపన్యాసాలు ఫిట్ ఇండియా హెల్దీ హిందుస్తాన్ అన్న శీర్షికతో జరుగుతాయి.
ఆరోగ్యవంతమైన దేశాన్ని సృష్టించాలన్న ప్రధానమంత్రి శ్రీ నరేంద్ర మోడీ దార్శనికతను దృష్టిలో ఉంచుకుని, ఫిట్ ఇండియా ఆదివారం ఉపన్యాసాలు అన్ని వయసుల వారిలో, ముఖ్యంగా సీనియర్ సిటిజెన్లలో ఫిట్నెస్, ఆరోగ్యకరమైన ఆహారపు అలవాట్లు, మానసిక ఆరోగ్యంవంటి అంశాల ప్రాముఖ్యతను ప్రోత్సహించే లక్ష్యంతో జరుగనున్నాయి.
ఫిట్ ఇండియా హెల్దీ హిందుస్తాన్ ప్యానలిస్టులలో లూక్ కౌటినో , రయాన్ ఫెర్నాండో, హినా భీమానీ  , సంగ్రామ్ సింగ్  ఉన్నారు. ఈ చొరవ గురించి మాట్లాడుతూ, ఫిట్ ఇండియా హెల్దీ హిందుస్తాన్ కార్యక్రమం ప్రభుత్వం చేపట్టిన ప్రశంసనీయమైన చొరవ, ప్రతి ఒక్కరూ ఈ ప్రచారంలో చేరి, దాని నుంచి లబ్ధి పొందాలని సంగ్రామ్ సింగ్ అన్నారు. నా అభిప్రాయంలో ఆరోగ్యవంతమైన శరీరం కలిగిన వ్యక్తే అత్యంత సంపన్నుడు , పరిపూర్ణుడు. ఈ ఉపన్యాసాల ద్వారా, అన్ని వయసుల వారూ అనుసరించదగిన కొన్ని ప్రాథమిక సహజ పద్ధతులను నేను పంచుకుంటాను, అని ఆయన అన్నారు.
ఫిట్గా ఉండటమన్నది సీనియర్ సిటిజెన్లకు చాలా ముఖ్యం, అలా ఉన్నప్పుడు వారు వయో సంబంధిత వ్యాధులపై పోరాడగలరు. దీని గురించి మాట్లాడుతూ, వయసు పెరగడమనేది సహజం, దానిని నిరోధించలేమని హీనా భీమానీ అన్నారు. కానీ, సరైన ఆరోగ్య వ్యూహాలతో వ్యక్తి సుదీర్ఘకాలం, ఆరోగ్యంగా, ఆనందంగా జీవించవచ్చు. ఫిట్ ఇండియా హెల్దీ హిందుస్తాన్ సీనియర్ సిటిజన్లు గౌరవప్రదంగా ఆరోగ్యవంతమైన జీవితాన్ని సాగించేందుకు కొన్ని చిట్కాలను ఇవ్వాలని లక్ష్యంగా పెట్టుకుంది. జీవన శైలిలో చిన్న చిన్న మార్పులు భారీ ప్రభావాన్ని చూపగలవు అని ఆమె పేర్కొన్నారు.
పౌష్టికాహార నిపుణుడు రయాన్ ఫెర్నాండో తన సెషన్లో ఫిట్గా వుండేందుకు తగినంత నిద్ర ప్రాముఖ్యతను గురించి మాట్లాడడంతో పాటుగా, మొత్తం సంక్షేమానికి సంబంధించిన అంశాలను గురించి ప్రసంగిస్తారు. ఫిట్ ఇండియా ఉద్యమంతో పౌరులకు వివిధ ఆరోగ్య సంబంధిత వనరులు, మార్గదర్శనం అందుబాటులో ఉన్నాయి, ఇవి ఆరోగ్యం గురించి ఎరుకతో కూడిన నిర్ణయాలు తీసుకునేందుకు తోడ్పడుతున్నాయని ఆయన అన్నారు. ఫిట్ ఇండియా హెల్దీ హిందుస్తాన్ సిరీస్ అన్నది సరైన సలహాతో పౌరులను మరింత సాధికారం చేసే ప్రయత్నమని పేర్కొన్నారు.
అంతర్జాతీయ చిరుధాన్యాల సంవత్సరంగా 2023ను జరుపుకునేందుకు చిరుధాన్యాల ప్రాముఖ్యతను గురించి నిపుణులు మాట్లాడేందుకు మరొక విభాగం కూడా ఉంటుంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 194.18 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.83 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,94,18,24,325
|
|
అందుబాటులోని నిల్వలు
|
|
7,83,66,780
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 194.18 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.83 కోట్లకు పైగా  డోసులు అందుబాటులో ఉన్నాయి.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్-2020-21లో ఎంఎస్పీ కార్యకలాపాలు
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. గత సీజన్ల తరహాలోనే, ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలను కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హర్యానా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛత్తీస్గఢ్, జమ్ము&కశ్మీర్, కేరళ, గుజరాత్, ఆంధ్రప్రదేశ్లో 16.11.2020 నాటికి, 284.18 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 239.69 ల.మె.ట. కంటే ఇది 18.56 శాతం అధికం. ప్రస్తుత 284.18 ల.మె.ట. సేకరణలో, ఒక్క పంజాబ్ నుంచే 198.38 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 69.81 శాతం.
కనీస మద్దతు ధర వద్ద కేంద్రం చేపట్టిన కొనుగోళ్ల ద్వారా, దేశవ్యాప్తంగా ఇప్పటివరకు 24.39 లక్షల మంది రైతులు లబ్ధి పొందారు. వారికి కనీస మద్దతు ధరగా రూ. 53653.81 కోట్లను కేంద్ర ప్రభుత్వం చెల్లించింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 45.10 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, కేంద్ర నోడల్ ఏజెన్సీల ద్వారా నేరుగా పంటలను సేకరిస్తారు.
16.11.2020 వరకు; 34361 మంది తమిళనాడు, మహారాష్ట్ర, గుజరాత్, హర్యానా, రాజస్థాన్ రైతులకు ప్రయోజనం కలిగిస్తూ, రూ. 317.54 కోట్ల కనీస మద్దతు ధరతో, 58867.79 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది. గతేడాది ఇదే సమయానికి సేకరించిన 33976.48 మె.ట.తో పోలిస్తే, ప్రస్తుత సేకరణ 73.26 శాతం ఎక్కువ.
అదేవిధంగా, 5089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 16.11.2020 వరకు తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హర్యానా, రాజస్థాన్, మధ్యప్రదేశ్, తెలంగాణ, ఆంధ్రప్రదేశ్, మహారాష్ట్ర, గుజరాత్లో గింజ పత్తి  సేకరణ కూడా సాఫీగా సాగుతోంది. 16.11.2020 వరకు, 2,93,900 మంది రైతుల నుంచి 14,98,183 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా 4285.84 కోట్ల రూపాయలు చెల్లించింది.
రైల్వే మంత్రిత్వ శాఖ
రైల్వేల సాధారణ నియమిత కాలపట్టిక ప్రకారం 14 ఏప్రిల్ 2020న గానీ అంతకు ముందు గానీ టికెట్లు బుక్ చేసుకున్న వారికి టికెట్ సొమ్ము మొత్తాన్ని పూర్తిగా తిరిగి ఇవ్వనున్నట్లు భారతీయ రైల్వేలు ప్రకటించాయి
14 ఏప్రిల్ 2020న గానీ అంతకు ముందు గానీ రైల్వేల సాధారణ నియమిత కాలపట్టిక ప్రకారం టికెట్లు బుక్ చేసుకున్న వారికీ టికెట్ సొమ్ము మొత్తాన్ని వాపస్ చేయాలని రైల్వే మంత్రిత్వ శాఖ నిర్ణయించింది. ఇంతకు ముందు లేఖల్లో జారీచేసిన నియమ నిబంధనల ప్రకారం ఆయా తేదీల్లో బుక్ చేసిన టికెట్లను రద్దు చేసి పూర్తి సొమ్మును తిరిగి ఇస్తారు.
(Visitor Counter : 111
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
శాస్త్ర, సాంకేతిక మరియు ఆవిష్కరణ రంగాలలో సహకారానికి సంబంధించి భారత దేశానికి చెందిన శాస్త్ర సాంకేతిక శాఖ కు, సింగపూర్ లోని వాణిజ్య, పరిశ్రమ మంత్రిత్వ శాఖకు మధ్య అవగాహన పూర్వక ఒప్పంద పత్రం కు ఆమోదం తెలిపిన మంత్రివర్గం
సింగపూర్లోని సైన్స్ అండ్ టెక్నాలజీ మంత్రిత్వ శాఖ, వాణిజ్య మరియు పరిశ్రమల మంత్రిత్వ శాఖతో కేంద్ర సైన్స్, టెక్నాలజీ మరియు ఇన్నోవేషన్ మంత్రిత్వ శాఖల మధ్య అవగాహన ఒప్పందానికి  ప్రధాన మంత్రి నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఎంఓయు ఫిబ్రవరి 2022లో సంతకం చేయబడింది.
ఈ ఎమ్ఒయు రెండు దేశాలలో సృజనాత్మకత మరియు వ్యవస్థాపకతను ప్రోత్సహించే ఒక యంత్రాంగాన్ని మరియు పర్యావరణ వ్యవస్థను సృష్టించడంలో సహాయపడుతుంది, ఇది కొత్త సాంకేతిక పరిజ్ఞానం సృష్టి, మానవ వనరుల శిక్షణ, సహకారం ద్వారా ఐపి జనరేషన్ కు దారితీస్తుంది.
ఈ సహకారం కింద అమలు చేసే కార్యకలాపాల ద్వారా కొత్త విజ్ఞానం మరియు సాంకేతిక పరిజ్ఞానం అభివృద్ధి ఆత్మనిర్భర్ భారత్ కు ఉత్తేజాన్ని అందిస్తుంది. ఈ ఎమ్ఒయు రెండు దేశాలలో సృజనాత్మకత తో పాటు వ్యవస్థాపకతను ప్రోత్సహించే ఒక యంత్రాంగాన్ని, ఒక పర్యావరణ వ్యవస్థను సృష్టించడంలో సహాయపడుతుంది, ఇది కొత్త సాంకేతిక పరిజ్ఞానం సృష్టి, మానవ వనరుల శిక్షణ, సహకారం ద్వారా ఐపి జనరేషన్ కు దారితీస్తుంది. ఈ ఎమ్ఒయు లో ఉద్దేశించబడిన కార్యకలాపాలలో ఉత్పత్తి అభివృద్ధి మరియు సాంకేతిక పరిజ్ఞాన మార్పిడి ఇమిడి ఉంటాయి, ఇది కొత్త సంస్థల ఉత్పత్తికి, ఉపాధికి దారి తీయవచ్చు.
శాస్త్ర, సాంకేతిక మరియు ఆవిష్కరణ లలో ఉమ్మడి ఆసక్తి ఉన్న రంగాలలో భారతదేశం, సింగపూర్ మధ్య సహకారాన్ని ప్రోత్సహించడం, అభివృద్ధి చేయడం మరియు సులభతరం చేయడం ఈ ఒప్పందం లక్ష్యం. పరిశోధన, ఆవిష్కరణ మరియు సాంకేతిక అభివృద్ధిలో పురోగతిని సాధించగల పరస్పర ఆసక్తి ఉన్న ఏ రంగంలోనైనా సహకారానికి ప్రాధాన్యత ఇవ్వబడుతుంది:
i. వ్యవసాయం మరియు ఆహార శాస్త్రం & సాంకేతికత;
ii. అధునాతన తయారీ మరియు ఇంజనీరింగ్;
iii. గ్రీన్ ఎకానమీ, శక్తి, నీరు, వాతావరణం మరియు సహజ వనరులు;
iv. డేటా సైన్స్, ఇంజనీరింగ్ టెక్నాలజీస్;
v. అధునాతన పరికరాలు; మరియు
vi. ఆరోగ్యం మరియు బయోటెక్నాలజీ
ఉమ్మడి ఆసక్తి ఉన్న ఇతర రంగాలు పరస్పర అంగీకారం ద్వారా చేర్చబడతాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ముందెన్నడూ లేని స్థాయిలో ప్రభుత్వ గోధుమల సేకరణ
రానున్న నెలల్లో ప్రజల ఆహార ధాన్యాల అదనపు అవసరాలకు భారత ఆహార సంస్థ సిద్ధం
382 లక్షల మెట్రిక టన్నుల గోధుమలు, 119 లక్షల మెట్రిక్ టన్నుల వరిధాన్యం సేకరణ
42 లక్షల మంది గోధుల రైతులకు కనీస మద్దతు ధర కింద రూ. 73,500 కోట్ల చెల్లింపు
ప్రభుత్వ సంస్థల ఆధ్వర్యంలో రైతులనుంచి గోధుమల సేకరణ 16.06.2020 నాటికి ముందెన్నడూ కనీవినీ ఎరుగని స్థాయికి చేరింది. కేంద్ర సమీకరణ 382 లక్షల మెట్రిక్ టన్నులకు చేరటంతో అంతకు ముందు 2012-13 లో సాధించిన 381.48 లక్షల మెట్రిక్ టన్నుల రికార్డును అధిగమించినట్టయింది. కరోనా కారణంగా దేశం మొత్తం లాక్ డౌన్ లో ఉన్న కష్టకాలంలో ఈ రికార్డు సాధించటం మరో విశేషం.
మొదటి లాక్ డౌన్ ప్రకటన కారణంగా సేకరణ దాదాపు పక్షం రోజులు ఆలస్యమైంది. గోధుమల మిగులు రాష్ట్రాల్లో ప్రధానంగా ఏప్రిల్ 15 తరువాతనే ధాన్యం సేకరణ మొదలైంది. మామూలుగా అయితే ఏప్రిల్ మొదటిన్ తేదీనాడే మొదలవుతుంది. రాష్ట్ర ప్రభుత్వాలతోబాటు భారత ఆహార సంస్థ ఆధ్వర్యంలోని వివిధ ఏజెన్సీలు చేసిన అత్యుత్తమ కృషి ఫలితంగా ఎలాంటి ఆలస్యమూ లేకుండా సురక్షితంగా ఈ కార్యక్రమం సాగింది. సంప్రదాయ మార్కెట్లతోబాటు అవసరమనిపించిన చోట కొత్త కేంద్రాలు ప్రారంభించటం ద్వారా కొనుగోలు కేంద్రాల సంఖ్య ఈ ఏడాది 14,838 నుంచి 21,869 కి పెరిగింది. దీనివలన ధాన్యం మార్కెట్లలో రద్దీ కూడా తగ్గి భౌతిక దూరం పాటించటానికి వీలు కలిగింది. టెక్నాలజీ వాడుకుంటూ టోకెన్లు జారీచేయటం వలన రోజువారీ రాకను క్రమబద్ధం చేయగలిగారు. వీటితోబాటుగా శానిటైజేషన్, ఒక్కో రైతుకూ ధాన్యం దించాల్సిన చోట్లను నిర్దేశించటం లాంటి జాగ్రత్తలతో దేశంలో ఎక్కడా ధాన్యం మార్కెట్లు రెడ్ జోన్లుగా మారలేదు.
ఈ ఏడాది కేంద్ర పూల్ కు ధాన్యం అత్యధికంగా ఇచ్చిన రాష్ట్రంగా 129 లక్షల మెట్రిక్ టన్నులతో మధ్యప్రదేశ్ ముందుంది. 127 లక్షల మెట్రిక టన్నులతో పంజాబ్ రెండో స్థానంలో ఉండగా హర్యానా, ఉత్తరప్రదేశ్, రాజస్థాన్ కూడా గణనీయమైన పాత్ర పోషించాయి. దేశవ్యాప్తంగా 42 లక్షల మంది రైతులు లబ్ధిపొందగా వారికి కనీస మద్దతు ధర కింద రూ. 73,500 కోట్లు చెల్లించారు. ఇంత భారీ స్థాయిలో గోధుమలు వచ్చి చేరటంతో వచ్చే నెలల్లో ప్రజల అదనపు ధాన్యం అవసరాలను కూడా తీర్చగలిగే స్థాయిలో భారత ఆహార సంస్థ ఉంది.
ఇదే సమయంలో 13,606 కొనుగోలు కేంద్రాల ద్వారా 119 లక్షల మెట్రిక్ టన్నుల వరిధాన్యాన్ని కూడా కేంద్ర సంస్థలు సేకరించాయి. 64 లక్షల టన్నులతో గరిష్ఠ కొనుగోళ్ళు తెలంగాణ లో జరిగాయి. రెండో స్థానంలో ఉన్న ఆంధ్రప్రదేశ్ లో 31 లక్షల మెట్రిక్ టన్నులు సేకరించారు.
రాష్ట్రాల వారీగా సేకరించిన గోధుమలు, వరిధాన్యం వివరాలు ఇలా ఉన్నాయి.
గోధుమలు
1. మధ్యప్రదేశ్ - 129 లక్షల మెట్రిక్ టన్నులు
2. పంజాబ్ -127
3. హర్యానా-74
4. ఉత్తరప్రదేశ్ -32
5. రాజస్థాన్ -19
6. ఇతరరాష్ట్రాలు 1
మొత్తం : 382 లక్షల మెట్రిక్ టన్నులు
వరిధాన్యం
1. తెలంగాణ - 64 లక్షల మెట్రిక్ టన్నులు
2. ఆంధ్రప్రదేశ్ - 31
3. ఒడిశా - 14
4. తమిళనాడు - 4
5. కేరళ - 4
6. ఇతర రాష్ట్రాలు - 2
మొత్తం: 119 లక్షల మెట్రిక్ టన్నులు
ప్రధాన మంత్రి కార్యాలయం
శ్రీ ప్రకాశ్ సింహ్ బాదల్ కన్నుమూత పట్లసంతాపాన్ని వ్యక్తం చేసిన ప్రధాన మంత్రి
పంజాబ్ పూర్వ ముఖ్యమంత్రి శ్రీ ప్రకాశ్ సింహ్ బాదల్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి అనేక ట్వీట్ లలో,
ప్రకాశ్ సింహ్ బాదల్ గారి కన్నుమూత వార్త తెలిసి తీవ్ర దుఃఖాని కి లోనయ్యాను. భారతదేశ రాజకీయాల లో ఆయన ఒక మహోన్నతమైనటువంటి వ్యక్తి అని చెప్పాలి, అంతేకాకుండా మన దేశం యొక్క ప్రజల కు గొప్ప తోడ్పాటు ను అందించిన ఒక ముఖ్య రాజనీతికుశలుడు కూడా ను. పంజాబ్ యొక్క ప్రగతి కోసం ఆయన అలుపెరుగక పరిశ్రమించడం తో పాటు గా కఠిన కాలాల్లో రాష్ట్రాని కి అండ గా కూడా నిలచారు.
శ్రీ ప్రకాశ్ సింహ్ బాదల్ కన్నుమూత నాకు వ్యక్తిగతం గా కలిగినటువంటి ఒక లోటు గా ఉన్నది. ఆయన తో అనేక దశాబ్దాల పాటు నేను సన్నిహితం గా నడుచుకొన్నాను. అంతేకాదు, ఆయన నుండి చాలా నేర్చుకొన్నాను కూడా. మా అసంఖ్యక సంభాషణ లు నాకు గుర్తు కు వస్తున్నాయి. ఆ యా సంభాషణల లో ఆయన యొక్క ప్రజ్ఞ సదా స్పష్టం గా కనిపిస్తూ ఉండేది. ఆయన కుటుంబాని కి మరియు లెక్కపెట్టలేనంత మంది ఆయన అభిమాన వర్గాల కు ఇదే సంతాపం.’’ అని పేర్కొన్నారు.
(
సాంస్కృతిక మంత్రిత్వ శాఖ
రేపు తెలంగాణలోని వరంగల్లో ప్రారంభం కానున్న రాష్ట్రీయ సంస్కృతి మహోత్సవ్ 2022 రంగురంగుల సాంస్కృతిక కోలాహలం
రెండు రోజుల పాటు జరిగే ఉత్సవాలను ప్రారంభించనున్న తెలంగాణ గవర్నర్ శ్రీమతి తమిళిసై సౌందరరాజన్
30న ఉత్సవాల్లో పాల్గొనున్న కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.. కిషన్ రెడ్డి
రాష్ట్రీయ సంస్కృతి మహోత్సవ్  2022 రెండవ దశ ఉత్సవాలు రేపు వరంగల్లో ప్రారంభంకానున్నాయి . వరంగల్లో రెండు రోజుల పాటు జరిగే మెగా సాంస్కృతిక మహోత్సవ రాష్ట్రీయ సంస్కృతి మహోత్సవ్  ని తెలంగాణ గవర్నర్ శ్రీమతి. తమిళిసై సౌందరరాజన్ 29 మార్చి 2022న ప్రారంభిస్తారు. కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.. కిషన్ రెడ్డి మార్చి 30, 2022న ఆర్ఎస్ఎమ్ కార్యకలాపాల్లో పాల్గొంటారు.
ఆజాదీ కా అమృత్ మహోత్సవ్ లో భాగంగా రాష్ట్రీయ సంస్కృతి మహోత్సవ్ 2022 పేరిట నిర్వహిస్తున్న భారత జాతీయ సాంస్కృతిక ఉత్సవం 2022 మార్చి 26 న ఆంధ్రప్రదేశ్లోని రాజమహేంద్రవరంలో ప్రారంభమైంది.
స్థానిక కళాకారుల ప్రదర్శన మరియు జానపద ప్రదర్శనలతో మహోత్సవ్ కార్యక్రమాలు ప్రారంభమవుతాయి. కార్యక్రమంలో హైదరాబాద్ బ్రదర్స్  వారి శాస్త్రీయ సంగీత ప్రదర్శన మరియు పద్మశ్రీ అవార్డు గ్రహీత శ్రీ దర్శం మొగులయ్య,, నేపథ్య గాయని శ్రీమతి మంగళి మరియు ఇతరుల సంగీత ప్రదర్శనలు కూడా ఉంటాయి.
మార్చి 30న మహోత్సవ్లో ప్రముఖ సంగీత దర్శకుడు , గాయకుడు శ్రీ వందేమాతరం శ్రీనివాస్ మరియు ఇతర ప్రముఖ నేపథ్య గాయకుల ప్రదర్శనలు ఉంటాయి. ఈ రోజు పద్మశ్రీ అవార్డు గ్రహీత డాక్టర్ కె పద్మజా రెడ్డి శాస్త్రీయ నృత్య ప్రదర్శన కూడా ఉంటుంది.
జానపద కళాకారులు వేదికపై , వీక్షకులతో కలిసి రోజంతా ప్రదర్శనలు ప్రదర్శిస్తారు. ప్రధాన సాంస్కృతిక ప్రదర్శన సాయంత్రం 5.30 నుంచి 10.30 గంటల మధ్య జరుగుతుంది.
జానపద బృందాలు మాత్రమే కాకుండా ప్రముఖ పద్మ , సంగీత నాటక అకాడమీ అవార్డు పొందిన శాస్త్రీయ కళాకారులు ప్రతి సంవత్సరం మహోత్సవంలో ప్రదర్శనలు ఇవ్వడం ఆనవాయితీగా వస్తోంది. రాష్ట్రీయ సంస్కృతి మహోత్సవం నిర్వహించబడే రాష్ట్రానికి చెందిన ప్రాంతీయ కళలను ప్రతిబింబించే విధంగా స్థానిక కళాకారులను ఎంపిక చేసే అంశంపై ప్రత్యేక దృష్టి సారించడం జరుగుతుంది.
రాష్ట్రీయ సంస్కృతి మహోత్సవ్ రెండవ విడత కార్యక్రమాలు 2022 మార్చి 29 మరియు 30 తేదీల్లో వరంగల్లో మరియు మూడో విడత కార్యక్రమాలు హైదరాబాద్లో 2022 ఏప్రిల్ 1 నుంచి ఏప్రిల్ 3వరకు 3 రోజుల పాటు కార్యక్రమాలు నిర్వహించబడతాయి.
భారతదేశ సంప్రదాయం, సంస్కృతి, వారసత్వం మరియు వైవిధ్యం ప్రతిబింబించే విధంగా రాష్ట్రీయ సంస్కృతి మహోత్సవ్  ని సాంస్కృతిక మంత్రిత్వ శాఖ 2015 నుంచి నిర్వహిస్తోంది. భారతదేశ సంప్రదాయం, సంస్కృతి, వారసత్వం మరియు వైవిధ్యం స్ఫూర్తితో కార్యక్రమాలు నిర్వహిస్తున్నారు. భారతీయ వారసత్వాన్ని సంరక్షించడం, ప్రోత్సహించడం మరియు ప్రాచుర్యం కలిగించి, బావి తరానికి సంస్కృతి ని పరిచయం చేయడం మరియు భిన్నత్వంలో ఏకత్వం బలాన్ని, ప్రాధాన్యతను దేశానికి మరియు ప్రపంచానికి తెలియ జేయడం ప్రధాన లక్ష్యంగా రాష్ట్రీయ సంస్కృతి మహోత్సవ్ ను సాంస్కృతిక మంత్రిత్వ శాఖ రూపొందించింది.
2015 నవంబర్ లో న్యూఢిల్లీలోని ఐజీఎన్ సీఏ మైదానంలో మొదటి రాష్ట్రీయ సంస్కృతి మహోత్సవ్ జరిగింది.
గిరిజన వ్యవహారాల మంత్రిత్వ శాఖ
ఢిల్లీలో 'జాతీయ గిరిజన పరిశోధన సంస్థ'  ఏర్పాటు యోచనలో కేంద్ర గిరిజన వ్యవహారాల మంత్రిత్వ శాఖ
ఢిల్లీలో గిరిజన వ్యవహారాల మంత్రిత్వ శాఖ ఒక 'జాతీయ గిరిజన పరిశోధనా సంస్థ'ను  ఏర్పాటు చేయాలని యోచిస్తోంది. గిరిజన అభివృద్ధికి జ్ఞాన & పరిశోధన విభాగంగానే కాకుండా నిర్దిష్ట సమస్యలపై తగిన సలహాలు మరియు ఆలోచనలను అందించే ఒక నిపుణుల బృందపు సంస్థగా  కూడా ఎన్టీఆర్ఐ పని చేయనుంది. ఇందుకు స్వచ్ఛంద సంస్థలతో జట్టుకట్టే ప్రతిపాదన మంత్రిత్వ శాఖ పరిశీలనలో లేదు. వివిధ రాష్ట్రాలలో ఉన్న 'గిరిజన పరిశోధన సంస్థ'లకు  తగిన మార్గదర్శకత్వం, అవసరమైన సాయాన్ని కూడా ఎన్టీఆర్ఐ అందించనుంది. గిరిజన పరిశోధనా పనులు, అధ్యయనాల మూల్యాంకన, శిక్షణ తదితర అంశాలలో గిరిజనులకు తగిన అవగాహన కల్పంచడంతో పాటు వాటిలో నాణ్యత మరియు ఏకరూపతను నిర్ధారించే దిశగా కూడా ఎన్టీఆర్ఐ కృషి చేయనుంది. గిరిజనుల భాషలు, ఆవాసాలు, సాగు మరియు వస్త్రాలు నేయడం వంటి ఉత్పత్తి పద్ధతులతో సహా ఎంతో సుసంపన్నమైన గిరిజన వారసత్వాన్ని ప్రదర్శించడం వంటి కార్యక్రమాలను కూడా ఎన్టీఆర్ఐ నిర్వహించనుంది. జాతీయ స్థాయి సమావేశాలను నిర్వహించేందుకు గాను ఎన్టీఆర్ఐ ఆడిటోరియంను కూడా కలిగి ఉండనుంది.
కేంద్ర గిరిజన వ్యవహారాల శాఖ మంత్రి శ్రీ అర్జున్ ముండా ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలియజేశారు.
హోం మంత్రిత్వ శాఖ
మాదక ద్రవ్యాలు, సైకోట్రాపిక్ పదార్థాలు, వాటి అనుబంధ ఉత్పత్తుల అక్రమ రవాణా నిరోధాని కి భారతదేశం, ఇండోనేశియా ల మధ్య ఎంఒయు కు ఆమోదం తెలిపిన మంత్రివర్గం
మాదక ద్రవ్యాలు, సైకోట్రాపిక్ పదార్థాలు, వాటి అనుబంధ ఉత్పత్తుల అక్రమ రవాణా నిరోధాని కి భారతదేశం, ఇండొనేశియా ల మధ్య ఒక అవగాహనపూర్వక ఒప్పంద పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఒయు మాదక ద్రవ్యాలు, సైకోట్రాపిక్ ఉత్పత్తుల అక్రమ రవాణా ను నిరోధించడానికి పరస్పర సహకారాని కి ఉపయోగపడుతుంది. ఈ ఎంఒయు పై సంతకాలు జరిగిన నాటి నుండి ఇది 5 సంవత్సరాల పాటు అమలు లో ఉంటుంది.
భారతదేశం మరో 37 దేశాల తో ఇటువంటి ఎంఒయుల ను/సంధులను/ ఒప్పందాలను కుదుర్చుకొంది.
ఈ అవగాహనపూర్వక ఒప్పంద పత్రం లోని ముఖ్యాంశాలు ఈ కింది విధం గా ఉన్నాయి:
మాదక ద్రవ్యాలు, సైకోట్రాపిక్ పదార్ధాలు, వాటి ఉపఉత్పత్తుల విషయంలో ఐక్యరాజ్య సమితి అంతర్జాతీయ మాదక ద్రవ్యాల నిరోధ ఒప్పందాలకు అనుగుణంగా , మాదక ద్రవ్యాల అక్రమ రవాణాను నిరోధించేందుకు ఉభయదేశాల మధ్య మరింత మెరుగైన సహకారానికి ఈ అవగాహనపూర్వక ఒప్పందం వీలు కల్పిస్తుంది. ఈ అవగాహనపూర్వక ఒప్పందం లో భాగం గా ఉభయ దేశాల లో మాదక ద్రవ్యాలు, సైకోట్రాపిక్ ఉత్పత్తులు, ఇతర అనుబంధ ఉత్పత్తుల అక్రమ రవాణా ను అరికట్టేందుకు గల జాతీయ స్థాయి చట్టాల గురించిన సమాచారాన్ని పరస్పరం ఇచ్చి పుచ్చుకుంటారు. అలాగే మాదక ద్రవ్యాల అక్రమ రవాణా దారుల ను గుర్తించేందుకు, మనీ లాండరింగ్ను నిరోధించేందుకు అక్రమ రవాణా తో ముడిపడిన రసాయానాల అక్రమ రవాణా ను నిరోధించేందుకు అవసరమైన సహాయ సహకారాల కు ఈ ఎంఒయు ఉపకరిస్తుంది.
ఈ ఎంఒయు లో భాగం గా, ఈ ఎంఒయు కు అనుగుణం గా సేకరించిన సమాచారం మరియు డాక్యుమెంట్ ల విషయం లో రహస్యాన్ని పాటించేందుకు ఇందులో ఒక నిబంధన ను చేర్చడమైంది.
(
రహదారి రవాణా, హైవేల మంత్రిత్వ శాఖ
వెహికల్ స్క్రాపింగ్ పాలసీ కింద రాయితీలకు సంబంధించిన నోటిఫికేషన్ జారీ చేయబడింది
అధిక నిర్వహణ మరియు ఇంధన వినియోగాన్ని కలిగి ఉన్న పాత మరియు కాలుష్యం కలిగించే వాహనాలను నిర్మూలించడానికి ఆ మేరకు వాహన యజమానులకు ప్రోత్సాహకాల వ్యవస్థను వెహికల్ స్క్రాపింగ్ పాలసీలో ప్రతిపాదించారు.
పైన పేర్కొన్న వాటికి అనుగుణంగా, రోడ్డు రవాణా &జాతీయ రహదారుల మంత్రిత్వ శాఖ 05.10.2021 తేదీన జీఎస్ఆర్ నోటిఫికేషన్ 720  ను భారత గెజిట్లో జారీ చేసింది. ఇది ఏప్రిల్ 1, 2022 తేదీ నుండి అమలులోకి వస్తుంది.
స్క్రాప్ చేయడానికి ప్రోత్సాహకంగా రిజిస్టర్డ్ వెహికల్ స్క్రాపింగ్ ఫెసిలిటీ ద్వారా జారీ చేయబడిన "డిపాజిట్ సర్టిఫికేట్" సమర్పణ ద్వారా నమోదు చేయబడిన వాహనం కోసం మోటార్ వాహన పన్నులో రాయితీ ఇవ్వబడుతుంది. ఈ రాయితీ క్రింది విధంగా ఉంది:
 రవాణా కాని  వాహనాల విషయంలో ఇరవై ఐదు శాతం వరకు, మరియు
 రవాణా  వాహనాల విషయంలో పదిహేను శాతం వరకు:
రవాణా వాహనాల విషయంలో ఎనిమిది సంవత్సరాల వరకు, రవాణా కాని వాహనాల విషయంలో పదిహేను సంవత్సరాల వరకు ఈ రాయితీ అందుబాటులో ఉంటుంది.